**บทคัดย่อ**

ชื่อผู้วิจัย : นางสาวนัชธิดา พิมอุทา

ชื่อรายงานการวิจัย : การแก้ปัญหาการเขียนสะกดคำไม่ตรงมาตราแม่ กก กด กน กบ โดยใช้
 หนังสือภาพของนักเรียนชั้นมัธยมศึกษาปีที่ 4 โรงเรียนกันทรลักษ์ วิทยาคม

คำสำคัญ : การเขียนสะกดคำไม่ตรงมาตราแม่ กก กด กน กบ/หนังสือภาพ

ปีที่ทำการวิจัย : 2558

 งานวิจัยในชั้นเรียนการแก้ปัญหาการเขียนสะกดคำไม่ตรงมาตราแม่ กก กด กน กบ โดยใช้หนังสือภาพ สำหรับนักเรียนชั้นมัธยมศึกษาปีที่ 4 โรงเรียนกันทรลักษ์วิทยาคม มีวัตถุประสงค์เพื่อแก้ปัญหาการเขียนสะกดคำไม่ตรงมาตราแม่ กก กด กน กบ ของนักเรียนชั้นมัธยมศึกษาปีที่4
 ประชากรตัวอย่างที่ใช้ในการวิจัยครั้งนี้ คือ นักเรียนชั้นมัธยมศึกษาปีที่4 ที่กำลังศึกษาในภาคเรียนที่ 2 ปีการศึกษา 2558 จำนวน 5 คน โดยการวิธีการเลือกแบบเจาะจง เนื่องจากนักเรียนมีปัญหาด้านการเขียนสะกดคำไม่ตรงมาตราแม่ กก กด กน กบ ไม่ถูกต้อง......................
 เครื่องมือการวิจัยได้แก่ 1) หนังสือภาพตัวสะกดไม่ตรงมาตราแม่ กก กด กน กบ 2) แผนการจัดการเรียนรู้ 3) แบบทดสอบวัดความสามารถการเขียนสะกดคำไม่ตรงมาตราแม่ กก กด กน กบ จำนวน 4 แผน แผนละ 2 ชั่วโมง รวมทั้งสิ้น 8 ชั่วโมง และแบบวัดผลสัมฤทธิ์ก่อนเรียนและหลังเรียน เรื่อง การเขียนสะกดคำไม่ตรงมาตราแม่ กก กด กน กบ โดยใช้หนังสือภาพ สำหรับนักเรียนชั้นมัธยมศึกษาปีที่ 4 ซึ่งผ่านการหาค่าความเที่ยงตรงเชิงเนื้อหาและค่าความสอดคล้อง (IOC)
 ผลการศึกษาพบว่า ผลสัมฤทธิ์ทางการเขียนสะกดคำไม่ตรงมาตราแม่ กก กด กน กบ ของนักเรียนชั้นมัธยมศึกษาปีที่ 4 หลังเรียนสูงกว่าก่อนเรียน โดยมีคะแนนเฉลี่ยเพิ่มขึ้นอย่างเห็นได้ชัด ทั้งนี้ร้อยละของการพัฒนาอยู่ที่ 37.1 %